b'\n_START_ARTICLE_\nLaktoza\n_START_PARAGRAPH_\nLaktoza ali mle\xc4\x8dni sladkor je disaharid, ki se nahaja v mleku in mle\xc4\x8dnih izdelkih. V telesu se mora razgraditi v prebavnem traktu s pomo\xc4\x8djo encima laktaze, da se lahko absorbira. V kravjem mleku ga je okoli 5 odstotkov v \xc4\x8dlove\xc5\xa1kem pa 6 odstotkov._NEWLINE_Pridobljena je iz sladke ali kisle sirotke. Ime izhaja iz lac ali lactis, ki je latinska beseda za mleko, kon\xc4\x8dnica \xe2\x80\x93ose se uporablja za ime sladkorjev. Kemijsko je disaharid sestavljen iz glukoze in galaktoze z empiri\xc4\x8dno formulo C\xe2\x82\x81\xe2\x82\x82H\xe2\x82\x82\xe2\x82\x82O\xe2\x82\x81\xe2\x82\x81 ter molekulsko maso 342.3 g/mol.\n_START_SECTION_\nDelovanje\n_START_PARAGRAPH_\nLaktoza je zelo pomemben sladkor zaradi njegove prisotnosti v mleku \xc4\x8dloveka in doma\xc4\x8dih \xc5\xbeivali. Laktoza je koristna kot osnovno hranilo in kot glavna sestavina v podpihovalnih procesih ki so vodili do produkcije mle\xc4\x8dnih izdelkov, kot so jogurti in kefir. V nekaterih primerih je laktoza tudi problemati\xc4\x8dna, ker je osebe, ki imajo laktozno netoleranco in galactosemijo ne morejo prebavljati, zaradi pomanjkanja encimov. \xc5\xa0tudije biokemi\xc4\x8dnih reakcij ki so vodile do sinteze in do asimilacije laktoze so odkrile dragocene modele za razumevanje biosintetskih in kataboli\xc4\x8dnih procesov. Laktazni- hidrolizni encimi so strukturno in filogeneti\xc4\x8dno sorodni z razli\xc4\x8dnimi tipi betagalaktozitaze in bakterijskih celobiaz, ki so vklju\xc4\x8deni v encimsko degradacijo celuloze. Biotransformacija laktoze, kot encimski ali podpihovalni proces je pomembna za razli\xc4\x8dne tipe industrijskih aplikacij v mle\xc4\x8dni in farmacevski industriji.\n_START_SECTION_\nZgodovina\n_START_PARAGRAPH_\nLaktozo v mleku je leta 1619 odkril Fabriccio Bartoletti, Carl Wilhelm Scheele pa jo je leta 1780 opredelil kot sladkor.\n_START_SECTION_\nStruktura in reakcije\n_START_PARAGRAPH_\nLaktoza je disaharid, ki izhaja iz kondenzacije galaktoze in glukoze, ki tvorita \xce\xb2-1 \xe2\x86\x92 4 glikozidno povezavo. Njeno sistemati\xc4\x8dno ime je \xce\xb2-D-galactopyranosyl-(1 \xe2\x86\x924)-D-glukoza. Glukozo najdemo lahko v \xce\xb1-pyranose obliki ali \xce\xb2-pyranose obliki, medtem ko galaktozo poznamo le \xce\xb2-pyranose obliki. \xce\xb1-laktoze in \xce\xb2-laktoze se nana\xc5\xa1ajo le na anomeri\xc4\x8dno obliko obro\xc4\x8da glucopyranose. Laktoza hidrolizira v glukozo in galaktozo, izomerizirana v alkalnih raztopinah pa nam da laktulozo, in kataliti\xc4\x8dno hidrogenirana v ustrezno ve\xc4\x8dhidroksilnih alkoholih, tvori lactitol.\n_START_SECTION_\nIzolacija\n_START_PARAGRAPH_\nLaktoze, kot stranski proizvod mle\xc4\x8dne industrije, se proizvede ve\xc4\x8d milijonov ton letno. Sirotka je izdelana iz najve\xc4\x8d 6,5% trdne snovi, od katerih je 4,8% laktoze, ki jo lahko o\xc4\x8distimo s kristalizacijo._NEWLINE_Sirotka ali mle\xc4\x8dna plazma je teko\xc4\x8dina, ki ostane po kisanju mleka, na primer v proizvodnji sira. Laktoza predstavlja pribli\xc5\xbeno 2-8% te\xc5\xbee mleka._NEWLINE_Laktoza je pre\xc4\x8di\xc5\xa1\xc4\x8dena iz sirotke z dodajanjem etanola. Je netopna v etanolu.\n_START_SECTION_\nKatabolizem\n_START_PARAGRAPH_\nDojen\xc4\x8dki oz. mladi\xc4\x8di sesalcev pijejo materino mleko, ki je bogato z laktozo. \xc4\x8crevesne resice izlo\xc4\x8dajo encim laktaze (\xce\xb2-D-galaktozidaze), da jo prebavijo. Ta encim razcepi laktozne molekule v dve podenoti, to sta enostavna sladkorja glukoza in galaktoza, ki se lahko absorbirata._NEWLINE_Ker se laktoza pojavlja predvsem v mleku, se pri ve\xc4\x8dini sesalcev proizvodnja laktaze postopoma zmanj\xc5\xa1uje z zrelostjo zaradi pomanjkanja konstantne porabe._NEWLINE_Veliko ljudi iz Evrope, zahodne Azije, Indije, in delov vzhodne Afrike ohranjajo proizvodnjo laktaze tudi v odrasli dobi. V mnogih od teh podro\xc4\x8djih, predstavlja mleko sesalcev, kot so govedo, koze, ovce, vir hrane. V teh regijah so bili geni za vse\xc5\xbeivljenjsko proizvodnjo laktaze najprej razviti. Geni laktozne tolerance so se razvili neodvisno v razli\xc4\x8dnih etni\xc4\x8dnih skupinah. Ve\xc4\x8d kot 70%  odraslih zahodnoevropejcev lahko pije mleko, medtem ko se pri prebivalcih z obmo\xc4\x8dja Afrike, vzhodne in jugovzhodne Azije ter Oceanije zmanj\xc5\xa1a na manj kot 30%.  Pri ljudeh z laktozno netoleranco se laktoza ne razgraja in s tem povzro\xc4\x8da nastajanje plinov v \xc4\x8drevesni flori, kar povzro\xc4\x8da napenjanje, vetrove, prebavne motnje in druge simptome.\n_START_SECTION_\nUporaba\n_START_PARAGRAPH_\nUporaba \xc4\x8diste laktoze kot tudi laktoze, ki je stranski mle\xc4\x8dni proizvod, v \xc5\xbeivilski industriji se je izrazito pove\xc4\x8dala v 1960. letih. Takrat so za\xc4\x8deli laktozo uporabljati tudi kot stabilizator arom in farmacevtskih proizvodov. Pre\xc4\x8di\xc5\xa1\xc4\x8deno laktozo se uporablja tudi kot visokokalori\xc4\x8dni dodatek._NEWLINE_Laktozo uporabljajo tudi med varjenjem piva, saj jo v\xc4\x8dasih uporabljajo za sladkanje mo\xc4\x8dnega piva, saj se ne fermentira v pivo. Tak\xc5\xa1no pivo imenujemo tudi mle\xc4\x8dno ali kremno pivo._NEWLINE_Uporaba laktoze je pomembna tudi  v farmacevtski industriji, kjer jo dodajajo  tabletam, da jih napolnijo, zaradi fizi\xc4\x8dnih lastnosti, kot npr. stisljivost, in tudi zaradi nizke cene.'